ddrg/super_eurlex huggingface dataset:
CINNEADH CUR CHUN FEIDHME (AE) 2021/879 ÓN gCOMHAIRLE

an 27 Bealtaine 2021

maidir le Cathaoirleach an Údaráis Eorpaigh um Árachas agus Pinsin Cheirde (ÚEÁPC) a cheapadh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1094/2010 ó Pharlaimint na hEorpa agus ón gComhairle an 24 Samhain 2010 lena mbunaítear Údarás Maoirseachta Eorpach (An tÚdarás Eorpach um Árachas agus Pinsin Cheirde), lena leasaítear Cinneadh Uimh. 716/2009/EC agus lena n-aisghairtear Cinneadh 2009/79/EC ón gCoimisiún (1), agus go háirithe Airteagal 48(2) de,

De bharr an mhéid seo a leanas:

(1) An 25 Márta 2021, fuair an Chomhairle an gearrliosta de thriúr iarrthóirí rangaithe arna roghnú ag Bord Maoirseoirí ÚEÁPC do phost an Chathaoirligh ar ÚEÁPC.

(2) An 15 Aibreán 2021, chuir Uachtaránacht na Comhairle an triúr iarrthóirí faoi agallamh thar ceann na mBallstát.

(3) An 21 Aibreán 2021, sheol Uachtaránacht na Comhairle comhairliúchán neamhfhoirmiúil táscach maidir leis an iarrthóir a rangaigh Bord Maoirseoirí ÚEÁPC sa chéad áit, Petra HIELKEMA.

(4) I gcomhréir le hAirteagal 48(2) de Rialachán (AE) Uimh. 1094/2010, arna leasú le Rialachán (AE) 2019/2175 ó Pharlaimint na hEorpa agus ón gComhairle (2), tá an Chomhairle le cinneadh a ghlacadh chun an Cathaoirleach a cheapadh, tar éis deimhniú ó Pharlaimint na hEorpa.

(5) An 5 Bealtaine 2021, chuir an Chomhairle litir chuig Parlaimint na hEorpa inar sonraíodh go nglacfadh an Chomhairle cinneadh chun Petra HIELKEMA a cheapadh ina Cathaoirleach ar ÚEÁPC, dá ndearbhódh Parlaimint na hEorpa í do phost an Chathaoirligh ar ÚEÁPC.

(6) An 18 Bealtaine 2021, dhaingnigh Parlaimint na hEorpa Petra HIELKEMA do phost an Chathaoirligh ar ÚEÁPC,

TAR ÉIS AN CINNEADH SEO A GHLACADH:

Airteagal 1 Leis seo, ceaptar Petra HIELKEMA ina Cathaoirleach ar an Údarás Eorpach um Árachas agus Pinsin Cheirde (ÚEÁPC) go ceann tréimhse 5 bliana ón 1 Meán Fómhair 2021.

Airteagal 2 Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 27 Bealtaine 2021. Thar ceann na Comhairle An tUachtarán P. SIZA VIEIRA

(1) IO L 331, 15.12.2010, lch. 48.

(2) Rialachán (AE) 2019/2175 ó Pharlaimint na hEorpa agus ón gComhairle an 18 Nollaig 2019 lena leasaítear Rialachán (AE) Uimh. 1093/2010 lena mbunaítear Údarás Maoirseachta Eorpach (An tÚdarás Baincéireachta Eorpach); Rialachán (AE) Uimh. 1094/2010 lena mbunaítear Údarás Maoirseachta Eorpach (An tÚdarás Eorpach um Árachas agus Pinsin Cheirde); Rialachán (AE) Uimh. 1095/2010 lena mbunaítear Údarás Maoirseachta Eorpach (An tÚdarás Eorpach um Urrúis agus Margaí); Rialachán (AE) Uimh. 600/2014 maidir le margaí in ionstraimí airgeadais; Rialachán (AE) 2016/1011 maidir le hinnéacsanna a úsáidtear mar thagarmharcanna in ionstraimí airgeadais agus i gconarthaí airgeadais nó chun feidhmíocht cistí infheistíochta a thomhas; agus Rialachán (AE) 2015/847 maidir le faisnéis a ghabhann le haistrithe cistí (IO L 334, 27.12.2019, lch. 1).
(1)

Thug an tAontas an Comhaontú lena mbunaítear an Eagraíocht Dhomhanda Trádála, lena n-áirítear na Comhaontuithe in Iarscríbhinní 1, 2 agus 3 a ghabhann leis an gComhaontú sin (“Comhaontú Marrakech”) i gcrích le Cinneadh 94/800/CE ón gComhairle (1) agus tháinig sé i bhfeidhm an 1 Eanáir 1995.
(1)

De bhun Airteagal 300(3) den Chonradh ar Fheidhmiú an Aontais Eorpaigh, tá Coiste na Réigiún le bheith comhdhéanta d’ionadaithe do chomhlachtaí réigiúnacha agus áitiúla a bhfuil acu sainordú toghchánach in údarás réigiúnach nó áitiúil nó atá freagrach go polaitiúil do thionól tofa.
(1)

An 21 Deireadh Fómhair 2020 ghlac Roinn Talmhaíochta, Bia agus Mara na hÉireann (“an t-údarás inniúil”) cinneadh i gcomhréir leis an gcéad fhomhír d’Airteagal 55(1) de Rialachán (AE) Uimh. 528/2012 ionas go gceadófar an táirge bithicídeach Biobor JF a chur ar fáil ar an margadh agus a úsáid ag úsáideoirí gairmiúla chun cóireáil fhrithmhiocróbach atá coisctheach agus leigheasach a chur ar umair bhreosla agus ar chórais bhreosla aerárthaí go dtí an 19 Aibreán 2021 (“an ghníomhaíocht”). Chuir an t-údarás inniúil an Coimisiún agus údaráis inniúla na mBallstát eile ar an eolas faoin ngníomhaíocht agus faoin údar a bhí léi, i gcomhréir leis an dara fomhír d’Airteagal 55(1) den Rialachán sin.
(25)

De bhun na chéad fhomhíre d’Airteagal 52(2) de Rialachán (AE) Uimh. 389/2013, thug an Ríocht Aontaithe fógra don Choimisiún, le litreacha arna ndátú an 9 Deireadh Fómhair 2020, an 16 Samhain 2020, an 23 Samhain 2020 agus an 3 Nollaig 2020, maidir le hathruithe ar a tábla náisiúnta chun leithdháileadh saor in aisce lamháltas astaíochtaí a chur ar fáil d’iontrálaithe nua agus maidir le hathruithe mar thoradh ar laghduithe móra acmhainne, scor páirteach de ghníomhaíochtaí, téarnamh leibhéil na ngníomhaíochtaí ina dhiaidh sin chomh maith le leasuithe ar an liosta sceite carbóin.
(6)

Dá bhrí sin, ar chúiseanna nach bhfuil neart ag an iarratasóir orthu, is dóigh gur in éag a rachaidh an formheas maidir le meatafluitrin a úsáid i dtáirgí bithicíde de chineál táirge 18 sula nglacfar cinneadh maidir lena athnuachan. Dá bhrí sin is iomchuí dáta éaga an fhormheasa maidir le meatafluitrin a úsáid i dtáirgí bithicíde de chineál táirge 18 a chur ar atráth ar feadh tréimhse leordhóthanach chun gur féidir scrúdú a dhéanamh ar an iarratas. I bhfianaise na dteorainneacha ama le haghaidh na meastóireachta ag an údarás inniúil meastóireachta agus le haghaidh ullmhú agus chur isteach na tuairime ag an nGníomhaireacht, is iomchuí dáta éaga an fhormheasa a chur ar atráth go dtí an 31 Deireadh Fómhair 2023.
(5)

I gcás ar bith, liostaítear dé-ocsaíd charbóin i gcatagóir 6 d’Iarscríbhinn I a ghabhann le Rialachán (AE) Uimh. 528/2012. Féadfar táirgí bithicídeacha den chineál táirge 19 ina bhfuil dé-ocsaíd charbóin a chur ar fáil ar an margadh agus a úsáid ar choinníoll go n-údaraítear iad i gcomhréir leis an Rialachán sin agus go gcomhlíonann siad na coinníollacha agus na sonraíochtaí a leagtar síos in Iarscríbhinn I maidir le dé-ocsaíd charbóin.
(3)

Scrúdaíodh liosta na n-iarrthóirí a thíolaic an Coimisiún d’fhonn go gceapfar an comhalta nua de Bhord Bainistíochta an Údaráis Eorpaigh um Shábháilteacht Bia ar bhonn na doiciméadachta a sholáthair an Coimisiún agus i bhfianaise na dtuairimí a chuir Parlaimint na hEorpa in iúl. Is é is aidhm dó sin go n-áiritheofar an caighdeán is airde inniúlachta, raon leathan saineolais ábhartha agus, ag teacht leo sin, an dáileadh geografach is leithne is féidir laistigh den Aontas.
Imscrúdaitheoir cásanna speisialta ag First Investigation Department, Directorate for Investigation of Particularly Important Cases of the Main Investigation Department of the Investigative Committee of Russia for the Republic of Crimea and the city of Sevastopol.

Bhí sé rannpháirteach sna himscrúduithe coiriúla arb í an pholaitíocht is siocair leo i gcoinne ceannairí na Mejlis de chuid phobal Tatarach na Crimé a ionchúisíodh toisc gur chuir siad go gníomhach i gcoinne ionghabháil neamhdhleathach Leithinis na Crimé. Mar imscrúdaitheoir coiriúil arna cheapadh ag Cónaidhm na Rúise i Leithinis na Crimé faoi fhorghabháil, rannchuidigh sé le forfheidhmiú dhlí na Rúise sa chríoch atá faoi fhorghabháil agus dá bhrí sin thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin.
(1)

in Airteagal 2(1), cuirtear an méid seo a leanas in ionad phointe (g): “(g) airm ag a bhfuil calabra 14,5 mm nó níos lú agus armlón agus comhpháirteanna atá saindeartha do na hairm sin, agus feithiclí míleata talún neamharmtha agus feithiclí míleata talún a bhfuil airm feistithe orthu ag a bhfuil calabra 14,5 mm nó níos lú, agus a bpáirteanna spártha, agus gránáidí roicéadtiomána, agus armlón atá saindeartha do na hairm sin, agus moirtéir ag a bhfuil calabra 60 mm agus 82 mm a dhíol, a sholáthar, a aistriú nó a onnmhairiú, agus cúnamh gaolmhar a thabhairt, d’fhórsaí slándála Phoblacht na hAfraice Láir, lena n-áirítear institiúidí sibhialta forfheidhmithe dlí an stáit, i gcás ina mbeidh na hairm, an t-armlón, na comhpháirteanna agus na feithiclí sin beartaithe go heisiach lena n-úsáid i bpróiseas athchóirithe earnáil slándála Phoblacht na hAfraice Láir nó chun tacú leis an bpróiseas sin, faoi mar a cuireadh in iúl roimh ré don Choiste;”;
(2)

Foráiltear le Cinneadh (CBES) 2018/2010 do thréimhse cur chun feidhme 36 mhí le haghaidh na ngníomhaíochtaí dá dtagraítear in Airteagal 1 den Chinneadh sin ó dháta thabhairt i gcrích an chomhaontaithe maoinithe dá dtagraítear in Airteagal 3(3) den Chinneadh sin.
(2)

Is é an 1 Meitheamh 2021 an dáta atá leagtha síos ag an gCoimisiún a ghlacfaidh Oifig an Ionchúisitheora Phoiblí Eorpaigh ar láimh na cúraimí imscrúdaithe agus ionchúisimh (3) a tugadh di le Rialachán (AE) 2017/1939 ón gComhairle (4). Ba cheart, dá bhrí sin, módúlachtaí praiticiúla an dlúthchomhair idir an painéal agus Oifig an Ionchúisitheora Phoiblí Eorpaigh a leagan amach agus na módúlachtaí comhair idir an Coimisiún Eorpach agus Oifig an Ionchúisitheora Phoiblí Eorpaigh dá dtagraítear in Airteagal 103(1) den Rialachán sin á gcur san áireamh.
(3)

An 26 Márta 2021, d’iarr Oifig na Náisiún Aontaithe um Ghnóthaí Dí-armála (UNODA), atá freagrach as cur chun feidhme teicniúil na dtionscadal dá dtagraítear in Airteagal 1 de Chinneadh (CBES) 2017/809, síneadh ocht mí eile ar thréimhse chur chun feidhme an Chinnidh (CBES) sin. Chuirfeadh an síneadh atá iarrtha ar chumas UNODA leanúint de chúnamh a chur ar fáil do Bhallstáit na Náisiún Aontaithe a bhfuil Rún 1540 (2004) ó Chomhairle Slándála na Náisiún Aontaithe (“UNSCR 1540”) á chur chun feidhme acu, rannchuidiú a thuilleadh le hathbhreithniú cuimsitheach leanúnach, rannchuidiú a thuilleadh le cúnamh a chur ar fáil do Choiste Chomhairle Slándála na Náisiún Aontaithe arna bhunú le UNSCR 1540 go dtí deireadh a shainordaithe reatha ar an 28 Aibreán 2022, agus na caillteanais a eascraíonn as tionscadail atá fós gan seachadadh de bharr phaindéim COVID-19 a mhaolú.
Iris Oifigiúil an Aontais Eorpaigh

CINNEADH CUR CHUN FEIDHME (CBES) 2021/815 ÓN gCOMHAIRLE

an 20 Bealtaine 2021

lena gcuirtear chun feidhme Cinneadh 2014/450/CBES a bhaineann le bearta sriantacha i bhfianaise na staide sa tSúdáin

TÁ COMHAIRLE AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagal 31(2) de,

Ag féachaint do Chinneadh 2014/450/CBES ón gComhairle an 10 Iúil 2014 a bhaineann le bearta sriantacha i bhfianaise na staide sa tSúdáin agus lena n-aisghairtear Cinneadh 2011/423/CBES (1), agus go háirithe Airteagal 6 de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 10 Iúil 2014, ghlac an Chomhairle Cinneadh 2014/450/CBES.

(2) An 5 Márta 2021, d’fhormheas Coiste Chomhairle Slándála na Náisiún Aontaithe arna bhunú de bhun Rún 1591(2005) ó Chomhairle Slándála na Náisiún Aontaithe duine amháin a bhaint de liosta na ndaoine agus na n-eintiteas atá faoi réir bearta sriantacha.

(3) Ba cheart, dá bhrí sin, an Iarscríbhinn a ghabhann le Cinneadh 2014/450/CBES a leasú dá réir,

TAR ÉIS AN CINNEADH SEO A GHLACADH:

Airteagal 1 Leasaítear an Iarscríbhinn a ghabhann le Cinneadh 2014/450/CBES mar a leagtar amach san Iarscríbhinn a ghabhann leis an gCinneadh seo.

Airteagal 2 Tiocfaidh an Cinneadh seo i bhfeidhm dáta a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 20 Bealtaine 2021. Thar ceann na Comhairle An tUachtarán A. SANTOS SILVA

(1) IO L 203, 11.7.2014, lch. 106.
Tá an Maor-Ghinearál Aung Aung ina Cheannasaí ar an South Western Command de chuid na Myanmar Armed Forces (Tatmadaw) agus ina iar-Cheannasaí ar an 33rd Light Infantry Division de chuid na Myanmar Armed Forces (Tatmadaw). Ina fhianaise sin, is eisean atá freagrach as na hainghníomhartha agus na sáruithe tromchúiseacha ar chearta an duine a rinne an 33rd Light Infantry Division in aghaidh phobal Rohingya i Stát Rakhine sa dara leath de 2017. Airítear ar na hainghníomhartha sin marú neamhdhleathach, foréigean gnéasach, agus an loscadh córasach a rinneadh ar thithe agus ar fhoirgnimh in Rohingya.

10.

Khin Hlaing

Dáta breithe: 2 Bealtaine 1968 Inscne: fireann

Is é an Maor-Ghinearál Khin Hlaing Ceannasaí Réigiún an Triantáin ar na Myanmar Armed Forces (Tatmadaw). Tá sé ina iar-Cheannasaí ar an 99th Light Infantry Division (LID) agus bhí sé ina Cheannasaí ar an North-eastern Command de chuid na Myanmar Armed Forces (Tatmadaw). Ina cháil mar Cheannasaí ar an 99th Light Infantry Division (LID), rinne sé maoirseacht ar oibríochtaí míleata a rinneadh i Stát Shan in 2016 agus go luath in 2017. Ina fhianaise sin, is eisean atá freagrach as na hainghníomhartha agus na sáruithe tromchúiseacha ar chearta an duine a rinne an 99th LID in aghaidh mhionlaigh eitneacha na sráidbhailte i Stát Shan sa dara leath de 2016. Áirítear ar na hainghníomhartha sin marú neamhdhleathach, coinneáil éigeantach agus scriosadh sráidbhailte.
(15)

Is éard a thugtar le fios le caighdeán comhchuibhithe a chomhlíonadh go nglactar leis go bhfuil comhréir ann leis na ceanglais riachtanacha chomhfhreagracha a leagtar amach i reachtaíocht chomhchuibhithe an Aontais ón dáta a fhoilsítear an tagairt don chaighdeán sin in Iris Oifigiúil an Aontais Eorpaigh. Dá bhrí sin, ba cheart an Cinneadh seo a theacht i bhfeidhm lá a fhoilsithe,
Le Cinneadh (AE) 2020/430 foráiltear, más rud é go dtugann na himthosca eisceachtúla leanúnacha bonn cirt dó, gur féidir an Chomhairle an Cinneadh sin a athnuachan. An 21 Aibreán 2020, le Cinneadh (AE) 2020/556 (3), chuir an Chomhairle síneadh leis an maolú dá bhforáiltear in Airteagal 1 de Chinneadh (AE) 2020/430 go ceann tréimhse bhreise míosa ón 23 Aibreán 2020. Rinneadh foráil don síneadh sin leis an maolú go dtí an 23 Bealtaine 2020. An 20 Bealtaine 2020, le Cinneadh (AE) 2020/702 (4), chuir an Chomhairle síneadh leis an maolú dá bhforáiltear in Airteagal 1 de Chinneadh (AE) 2020/430 go dtí an 10 Iúil 2020. An 3 Iúil 2020, le Cinneadh (AE) 2020/970 (5), chuir an Chomhairle síneadh leis an maolú sin go dtí an 10 Meán Fómhair 2020. An 4 Meán Fómhair 2020, le Cinneadh (AE) 2020/1253 (6), chuir an Chomhairle síneadh leis an maolú sin go dtí an 10 Samhain 2020.

An 6 Samhain 2020, le Cinneadh (AE) 2020/1659 (7), chuir an Chomhairle síneadh leis an maolú sin go dtí an 15 Eanáir 2021. An 12 Eanáir 2021, chuir an Comhairle, le Cinneadh (AE) 2021/26 (8), síneadh leis an maolú sin go dtí an 19 Márta 2021.
(1)

leasaítear Airteagal 1 mar a leanas: (a) cuirtear an méid seo a leanas in ionad phointe (a): “(a) feistítear é i ngluaisteáin paisinéirí (M1) nó i bhfeithiclí tráchtála éadroma (N1) a bhfuil na saintréithe seo a leanas acu: (i) feithiclí a chumhachtaítear le hinnill dócháin inmheánaigh (feithiclí gnáth-inneall dócháin inmheánaigh) atá in ann oibriú le peitreal, díosal, gás peitriliam leachtaithe (GPL), gás nádúrtha comhbhrúite (GNC) nó le E85 nó le cumaisc de na breoslaí sin; (ii) feithiclí hibrideacha leictreacha a luchtaítear go neamhsheachtrach atá in ann oibriú leis na breoslaí dá dtagraítear i bpointe (i) ar féidir luachanna ídithe breosla agus astaíochtaí CO2 neamhcheartaithe a úsáid ina leith i gcomhréir le pointe 1.1.4. d’Aguisín 2 d’Fhoscríbhinn 8 a ghabhann le hIarscríbhinn XXI a ghabhann le Rialachán (AE) 2017/1151.”; (b) leasaítear pointe (b) mar a leanas: (i) cuirtear an méid seo a leanas in ionad phointí agus (ii): “(i) 73,8 % le haghaidh feithiclí a chaitheann peitreal nó E85 seachas na feithiclí sin atá turbaluchtaithe; (ii) 73,4 % le haghaidh feithiclí turbaluchtaithe a chaitheann peitreal nó E85;”; (ii) cuirtear na pointí (iv) go (vii) seo a leanas isteach: “(iv) 74,6 % le haghaidh feithiclí a chaitheann GPL seachas na feithiclí sin atá turbaluchtaithe; (v) 74,1 % le haghaidh feithiclí turbaluchtaithe a chaitheann GPL; (vi) 76,3 % le haghaidh feithiclí a chaitheann GNC seachas na feithiclí sin atá turbaluchtaithe; (vii) 75,7 % le haghaidh feithiclí turbaluchtaithe a chaitheann GNC.”;
CINNEADH (AE) 2020/264 Ó PHARLAIMINT NA HEORPA AGUS ÓN GCOMHAIRLE

an 27 Samhain 2019

maidir le Ciste Dlúthpháirtíochta an Aontais Eorpaigh a shlógadh chun foráil a dhéanamh maidir le réamhíocaíochtaí a íoc i mbuiséad ginearálta an Aontais do 2020

TÁ PARLAIMINT NA hEORPA AGUS COMHAIRLE AN AONTAIS EORPAIGH,

ag féachaint don Chonradh ar Fheidhmiú an Aontais Eorpaigh,

ag féachaint do Rialachán (CE) Uimh. 2012/2002 ón gComhairle an 11 Samhain 2002 lena mbunaítear Ciste Dlúthpháirtíochta an Aontais Eorpaigh (1), agus go háirithe Airteagal 4a(4) de,

ag féachaint don Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, comhar in ábhair bhuiséadacha agus bainistíocht fhónta airgeadais (2), agus go háirithe pointe 11 de,

ag féachaint don togra ón gCoimisiún Eorpach,

De bharr an mhéid seo a leanas:

(1) Tá sé d’aidhm ag Ciste Dlúthpháirtíochta an Aontais Eorpaigh (an “Ciste”) a chur ar chumas an Aontais freagairt ar bhealach mear, éifeachtúil agus solúbtha a thabhairt ar staideanna éigeandála chun dlúthpháirtíocht a léiriú le muintir na réigiún a bheadh thíos le tubaistí nádúrtha.

(2) Níl an ciste le dul thar uasmhéid EUR 500 000 000 (praghsanna 2011) mar a leagtar síos in Airteagal 10 de Rialachán (AE, Euratom) Uimh. 1311/2013 ón gComhairle (3).

(3) In Airteagal 4a(4) de Rialachán (CE) Uimh. 2012/2002 foráiltear, i gcás inar gá sin chun a áirithiú go mbeidh acmhainní buiséadacha ar fáil go tráthúil, go bhféadfar an Ciste suas a shlógadh go dtí méid nach mó ná EUR 50 000 000 le haghaidh réamhíocaíochtaí a íoc, agus na leithreasuithe comhfhreagracha a iontráil i mbuiséad ginearálta an Aontais.

(4) Chun a áirithiú go mbeidh a dhóthain acmhainní buiséadacha ar fáil go tráthúil do bhuiséad ginearálta an Aontais do 2020, ba cheart EUR 50 000 000 ón gCiste a shlógadh le haghaidh réamhíocaíochtaí a íoc.

(5) Chun an Ciste a shlógadh a thapúla is féidir, ba cheart feidhm a bheith ag an gCinneadh seo ó thús na bliana airgeadais 2020,

TAR ÉIS AN CINNEADH SEO A GHLACADH:

Airteagal 1 Le haghaidh bhuiséad ginearálta an Aontais Eorpaigh don bhliain airgeadais 2020, déanfar Ciste Dlúthpháirtíochta an Aontais Eorpaigh a shlógadh chun suim EUR 50 000 000 a sholáthar i leithreasuithe faoi chomhair gealltanais agus i leithreasuithe íocaíochta chun réamhíocaíochtaí a íoc.

Airteagal 2 Tiocfaidh an Cinneadh seo i bhfeidhm ar an lá tar éis lá a fhoilsithe in Iris Oifigiúil an Aontais Eorpaigh. Beidh feidhm aige ón 1 Eanáir 2020.

Arna dhéanamh in Strasbourg an 27 Samhain 2019, Thar ceann Pharlaimint na hEorpa An tUachtarán D. M. SASSOLI Thar ceann na Comhairle An tUachtarán T. TUPPURAINEN

(1) IO L 311, 14.11.2002, lch. 3.

(2) IO C 373, 20.12.2013, lch. 1.

(3) Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014-2020 (IO L 347, 20.12.2013, lch. 884).
(11)

Chun iompar iarnróid a chur chun cinn i gcomhréir leis na cuspóirí a leagtar amach sa teachtaireacht maidir leis an gComhaontú Glas don Eoraip, lena n-áirítear maidir le soghluaisteacht inbhuanaithe agus chliste, ba cheart 2021 a ainmniú mar Bhliain Eorpach an Iarnróid (“an Bhliain Eorpach”). Beidh 2021 tábhachtach do bheartas iarnróid an Aontais, an chéad bhliain iomlán a bheidh inti ina gcuirfear na rialacha a comhaontaíodh faoin gCeathrú Pacáiste Iarnróid chun feidhme ar fud an Aontais, eadhon maidir le margadh na seirbhísí iompair intíre do phaisinéirí a oscailt, costais agus an t-ualach riaracháin do ghnóthais iarnróid atá ag feidhmiú ar fud an Aontais Eorpaigh a laghdú agus cúraimí breise arb é is aidhm leo bacainní teicniúla a laghdú a thabhairt do Ghníomhaireacht Iarnróid an Aontais Eorpaigh (ERA). Tá an pobal ag cur níos mó spéise sna hiarnróid, lena n-áirítear traenacha oíche, i líon áirithe Ballstát, mar a léirítear leis an ráchairt atá ar DiscoverEU. Anuas air sin, an fhéile idirnáisiúnta ealaíon “Europalia”, déanfaidh sé eagrán 2021 na féile a thiomnú do thionchar na n-iarnród ar na healaíona agus aird a tharraingt ar an ról atá ag na hiarnróid mar spreagadh cumhachtach le haghaidh athrú sóisialta, eacnamaíoch, tionsclaíoch agus éiceolaíoch. Ba cheart go rannchuideoidh an Bhliain Eorpach le díospóireacht uile-Eorpach ar thodhchaí na n-iarnród.
(4)

Luaitear in Airteagal 3(2) de Chinneadh Uimh. 235/2008/CE go bhfuil comhaltaí an Bhoird le roghnú as measc saineolaithe a mbeidh sár-inniúlacht acu i réimse an staidrimh,
(3)

An 30 Deireadh Fómhair 2020, d’iarr Small Arms Survey, is é sin Gníomhaireacht cur chun feidhme an tionscadail dá dtagraítear in Airteagal 1 de Chinneadh (CBES) 2018/1789, údarú ón Aontas síneadh 6 mhí a chur leis an tréimhse cur chun feidhme a leagtar amach sa Chinneadh sin, agus, ar an mbealach sin, méadaíodh fad iomlán na tréimhse cur chun feidhme go 30 mí. Iarradh an síneadh mar thoradh ar phaindéim COVID-19 agus roinnt gníomhaíochtaí dá bhforáiltear leis an tionscadal a bheith curtha siar dá bharr.
(1)

An 10 Nollaig 2019, an 20 Eanáir 2020, an 3 Feabhra 2020 agus an 26 Márta 2020, ghlac an Chomhairle Cinntí (AE) 2019/2157 (1), (AE) 2020/102 (2); (AE) 2020/144 (3) agus (AE) 2020/511 (4) lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025. An 8 Meitheamh 2020, ghlac an Chomhairle Cinneadh (AE) 2020/766 (5) lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025 . An 30 Iúil 2020, ghlac an Chomhairle Cinneadh eile (AE) 2020/1153 (6) lena gceaptar comhaltaí agus comhaltaí malartacha Choiste na Réigiún .
(3)

De bhun Airteagal 9 de ICA, is í an Chomhairle Idirnáisiúnta Caife (“ICC”), mar an t‐údarás is airde ag an Eagraíochta Idirnáisiúnta Caife (“ICO”), an comhlacht atá freagrach as na feidhmeanna uile is gá a fheidhmiú chun forálacha ICA a chomhlíonadh. De bhun Airteagal 48(3) de ICA, féadfaidh ICC a chinneadh síneadh a chur leis an ICA thar a dháta éaga ar feadh tréimhse amháin nó níos mó as a chéile nach faide ná 8 mbliana san iomlán.